Rešitve: ZGODOVINA 6 – 10.4.2020

**PONAVLJANJE**

**Vprašanja za prvo besedo:**

1. Poimenuj vrsto gradbenega materiala, ki ga najdemo v okolju? **NARAVNI**
2. Katera znanost obravnava rimske in arabske številke? **MATEMATIKA**
3. Kdaj so nastala prva mesta (zgodovinsko obdobje)? **STARI VEK**
4. Katera »znanost« prerokuje usodo iz položaja zvezd? **ASTROLOGIJA**
5. Kako se imenuje najstarejša naprava na vodni pogon? **VODNO KOLO**
6. Kakšna so bila prva bivališča v prazgodovini? **ZAČASNA**
7. Imenuj kraj, kjer so našli najstarejše doslej najdeno kolo na svetu? **LJUBLJANSKO BARJE**
8. Kdo so bili mojstri gradnje? **RIMLJANI**
9. Kako se imenuje država, kjer so poznali balzamiranje? **EGIPT**

Prva beseda je **VEROVANJE.**

**Vprašanja za 2.besedo:**

1. Kako se imenuje gradbeni material, ki se je uveljavil v 19. in 20. stoletju? **UMETNI**
2. Kako še drugače poimenujemo balzamiranje? **MUMIFICIRANJE**
3. Katera znanost je bila povezana z verovanjem (religijo)? **MEDICINA**
4. Kako se imenuje stopničasti stolp, ki je hkrati svetišče in zvezdarna? **ZIGURAT**
5. Kako se imenuje veda o vesolju? **ASTRONOMIJA**
6. Kateri izum je eden najpomembnejših tehničnih izumov? **KOLO**
7. Kakšna bivališča so nastala, ko se je človek začel ukvarjati s poljedelstvom? **STALNA**
8. Kako je bilo ime človeku, ki je napisal prisego za zdravnike? **HIPOKRAT**

Druga beseda je **UMETNOST.**

**ZAČETKI UMETNOSTI IN VEROVANJA**

1. Na obe besedi napiši 3 asociacije oziroma 3 besede, ki ti padejo na pamet, ko slišiš prvo in drugo besedo?

Tri asociacije – VEROVANJE, npr. vera, predmeti za srečo, obredi…

Tri asociacije: UMETNOST, npr. slike, umetnine, umetniki…

1. Pojasni:

* politeizem = vera/verovanje v več bogov, mnogoboštvo.

RAZLAGA: poli pomeni mnogo, več.

* monoteizem = vera/verovanje v enega boga, enoboštvo.

RAZLAGA: mono pomeni en.

1. Razmisli:

* Kaj misliš, v kaj so verovali ljudje: politeizem ali monoteizem? Ljudje so verovali v več bogov (npr. Egipčani, Grki, Rimljani).

RAZLAGA: V času, o katerem sedaj govorimo (čas visokih kultur, stari vek), je prevladoval politeizem. Samo Judje so takrat verovali v enega boga (bog Jahve). S širjenejm krščanstva pa prevlada vera v enega boga.

* Kam spada slikarstvo, kiparstvo in arhitektura: umetnost ali verovanje? To je umetnost.